**Familia ugarientzako eta familia gurasobakarrentzako 2025ko laguntzak, aparteko gastuetarako (entzumen protesiak, preskripzio optikoak eta ortodontzia)**

**Gastu diruz lagungarriak eta laguntzaren zenbatekoa**

Familia ugaria edo familia gurasobakarra dela egiaztatzen duen txartelean sartutako kideendako izanen dira laguntzak, entzumen protesiak erosi edo aldatzeko, preskrizpio optikoak erosteko eta ortodontzia tratamenduak egiteko.

Entzumen protesietan diruz lagundu ahalko dira audifonoak eta neurrira egindako tapoiak. Aparatuen pilak ez dira diruz lagunduko.

Diruz lagunduko dira ortodontzia tratamenduak eta deskarga ferulak. Ez dira diruz lagunduko gainerako tratamendu odontologikoak, ez eta arrazoi estetikoengatiko ortodontzia tratamenduak ere.

Ez dira diruz lagunduko eguzkitako betaurrekoak eta ukipen lenteak, arrazoi estetikoengatik erabiltzen badira, ezta lentillak garbitzeko soluzio edo likidoak ere.

**Laguntzen zenbatekoa.**

Dirulaguntza bakoitzaren kopurua honakoa izanen da:

a) **Entzumen-protesiak erosteko edo ordezteko dirulaguntzak:**

-500 euro, edo protesiaren zenbatekoa, baldin eta kostua txikiagoa bada, familia unitatearen per capita errenta 12.600 eurotik beherakoa denean (OAEAP x 1,5).

-350 euro, edo protesiaren zenbatekoa, baldin eta kostua txikiagoa bada, familia unitatearen per capita errenta 12.600 eurokoa edo hortik gorakoa (OAEAP x 1,5) baina 15.960 eurotik beherakoa (OAEAP x 1,9) denean.

b)  **Preskripzio optikoak erosteko edo ordezteko dirulaguntzak:**

-160 euro, edo preskripzio optikoen zenbatekoa, baldin eta kostua txikiagoa bada, familia unitatearen per capita errenta 12.600 eurotik beherakoa denean (OAEAP x 1,5).

-120 euro, edo preskripzio optikoen zenbatekoa, baldin eta kostua txikiagoa bada, familia unitatearen per capita errenta 12.600 eurokoa edo hortik gorakoa (OAEAP x 1,5) baina 15.960 eurotik beherakoa (OAEAP x 1,9) denean.

c) **Ortodontziako tratamenduetarako dirulaguntzak:**

-600 euro, edo ortodontziako tratamenduaren zenbatekoa, baldin eta kostua txikiagoa bada, familia unitatearen per capita errenta 12.600 eurotik beherakoa denean (OAEAP x 1,5).

-300 euro, edo ortodontziako tratamenduaren zenbatekoa, baldin eta kostua txikiagoa bada, familia unitatearen per capita errenta 12.600 eurokoa edo hortik gorakoa (OAEAP x 1,5) baina 15.960 eurotik beherakoa (OAEAP x 1,9) denean.

2024ko urriaren 16tik 2025ko urriaren 15era bitarteko aldiari dagokion gastua baino ez da diruz lagunduko. Dirulaguntza adierazitako aldietan justifikatu eta ordaindutako gastuaren zatiarekiko proportzionala izanen da. Ordainduko dira laguntza eskatu den egunera bitarteko ordainketak.

|  |  |  |  |
| --- | --- | --- | --- |
|  | Entzumenekoak | Optikoak | Ortodontzia |
| Familia unitatearen per capita errenta 12.600 eurotik beherakoa | 500 € | 160 € | 600 € |
| Familia unitatearen per capita errenta 12.600 eurokoa edo hortik gorakoa, baina 15.960 eurotik beherakoa | 350 € | 120 € | 300 € |